[{"text_idx": "#000000", "text": "Plastikuso\u0303ltuvus mu\u0308rgitab keha ja planeeti\nKo\u0303ik, mida sa pead teadma B12 vitamiini kohta"}, {"text_idx": "#000002", "text": "HomeKESKKONDMiljonid vo\u0303itlesid Gazpromi vastu astunud aktivistidele vanglast pa\u0308a\u0308semise"}, {"text_idx": "#000003", "text": "Miljonid vo\u0303itlesid Gazpromi vastu astunud aktivistidele vanglast pa\u0308a\u0308semise"}, {"text_idx": "#000004", "text": "Septembris vo\u0303ttis punt Greenpeace \u0301i aktiviste no\u0303uks heisata Po\u0303hja-Ja\u0308a\u0308meres asuvale naftapuurimisplatvormile suur ba\u0308nner. Nad olid Vene vetest va\u0308ljas, kuid peatselt saabus Vene politsei, aktivistid arreteeriti ja pisteti karmi vanglasse, esialgu pakuti karistuseks 15 aastat. Miljonid toetajad muutsid surve ka poliitiliseks ning nu\u0308u\u0308d on nad vabad?"}, {"text_idx": "#000005", "text": "See on kahtlemata u\u0308ks Greenpeace \u0301i suurematest kampaaniatest. 30 inimest, kes said koondnimeks Arctic 30, hoiti eemal igasugusest va\u0308liskontaktist. Ent Greenpeace aimas toimunut ning alustas vo\u0303itlust. Esialgu a\u0308hvardati \u201cseaduse rikkumise\u201d eest 15aastase vanglakaristusega. Aktivistide seas oli igasuguseid inimesi, noori, vanu \u2013 kui seda neile teatati, puhkesid paljud nutma. Ja ta\u0308iesti arusaadavalt.\nPaljud toetajad ei mo\u0303istnud, mismoodi saab maailm vaadata pealt action-filmilaadset su\u0308ndmust, kui ko\u0303ik toimus Venemaa vetest va\u0308ljaspool? Seda kasutaski Greenpeace ka poliitilise mo\u0303ju avaldamiseks. Ja tundub, et edukalt."}, {"text_idx": "#000006", "text": "Miljonid inimesed allkirjastasid Greenpeace \u0301i lehel ja Avaaz \u0301is petitsioone, Vene saatkondadele saadeti u\u0308le 2 miljoni kirja, koguneti ta\u0308navatele ja tehti suuri u\u0308ritusi eesma\u0308rgiga to\u0303mmata nii poliitilist kui ka meedia ta\u0308helepanu toimunud hullumeelsusele."}, {"text_idx": "#000007", "text": "18. novembril korraldas Greenpeace massiivse kampaania, 263 linnas 43 riigis toimusid meeleolukad u\u0308lesastumised Arctic 30 kaitseks. Plakatid, muusika, rohelistes riietes Greenpeace \u0301i inimesed meeneid jagamas, pildistati puuris inimesi, ja\u0308a\u0308karud tantsisid, to\u0303steti ku\u0308u\u0308nlaid ja kuulati ko\u0303nesid."}, {"text_idx": "#000008", "text": "Ainuu\u0308ksi Inglismaal protesteerisid inimesed ebao\u0303iglase vangistuse nimel 70 Shelli bensujaamas. Saksamaal jalutas meeletu inimestemass kuues linnas Vene konsulaadi ette. Indias ja Belgias toimus 30tunnine vaikne meeleavaldus ning Argentiinas ja USAs toimusid suured kontserdid.\n\u201cMe peame hoidma pinget, muidu need inimesed lihtsalt unustatakse,\u201d u\u0308tles Greenpeace."}, {"text_idx": "#000009", "text": "2 kuud pa\u0308rast ebao\u0303iglast vangistust tehti 20. novembril teatavaks, et kuni kohtuistungini saavad enamus aktivistidest kautsjoni vastu vanglast vabaks. Senini on saanud kautsjoni vastu vabaks 17 aktivisti, nende seas ka Greenpeace \u0301i laeva Arctic Sunrise kapten. Teistele pikendati vanglas olemist veel 3 kuu vo\u0303rra. Vene kohus ma\u0308a\u0308ras ja\u0308rgmiseks ta\u0308htajaks praegu 24. veebruari."}, {"text_idx": "#000011", "text": "Kas su riided on mu\u0308rgised? Mo\u0303ned suunised, mida poes ta\u0308hele panna"}]